**Ministru kabineta noteikumu projekta „Personu kriminālistiskā raksturojuma un fotoattēlu reģistra noteikumi” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Apcietinājumā turēšanas kārtības likuma 6.panta septītā daļa,  Aizturēto personu turēšanas kārtības likuma 3.panta devītā daļa,  un Latvijas Sodu izpildes kodeksa 15.panta piektā daļa. |
| 2. | Pašreizējā situācija un problēmas | Iekšlietu ministrijas Informācijas centra pārziņā ir valsts informācijas sistēmas „Integrētā iekšlietu informācijas sistēma” apakšsistēmas „Personas apraksts” un „Fototēka” (turpmāk kopā sauktas – reģistrs), kurās tiek uzkrātas ziņas par noziedzīgu nodarījumu izdarīšanā aizturēto, apcietināto un ar brīvības atņemšanu notiesāto personu kriminālistisko raksturojumu un to fotoattēli.  Šobrīd reģistrs darbojas saskaņā ar Iekšlietu ministrijas 2001.gada 19.oktobra rīkojumu Nr.722 apstiprināto informācijas sistēmas „Kontingents” veidošanas un izmantošanas instrukciju un saskaņā ar Iekšlietu ministrijas 2001.gada 05.decembra rīkojumu Nr. 871 apstiprināto informācijas sistēmas „Fototēka” veidošanas un izmantošanas instrukciju.  Minētie reglamentējošie dokumenti neatbilst ārējos normatīvajos aktos noteiktajām prasībām, un ir nepieciešams izstrādāt jaunu normatīvo aktu reģistra darbības reglamentēšanai, kurš atbilstu ārējos normatīvajos aktos noteiktajām prasībām un būtu saistošs citiem publisko tiesību subjektiem.  Ņemot vērā to, ka trūkst normatīvā akta, ziņas reģistram tiek sniegtas neregulāri, kā arī sliktā kvalitātē. Tā rezultātā tiesībsargājošām iestādēm nav iespējams saņemt pilnvērtīgu informāciju savu funkciju nodrošināšanai.  Saistībā ar Biometrijas informācijas sistēmas ieviešanu Latvijā, atbilstoši Biometrijas datu apstrādes sistēmas likumā noteiktajam, Biometrijas informācijas sistēmā tiks iekļauti arī Biometrijas dati no aizturētām, aizdomās turētām, apsūdzētām un notiesātām personām. Plānots, ka minēto personu fotoattēli Biometrijas informācijas sistēmā tiks iekļauti no reģistra.  Līdz ar to reģistrā iekļauto datu kvalitātei jāatbilst Biometrijas informācijas sistēmas vajadzībām, lai nodrošinātu pilnvērtīgu personas identitātes noteikšanu.  2011.gada 30.decembrī stājās spēkā grozījumi Latvijas Sodu izpildes kodeksa 15.panta piektajā daļā, Aizturēto personu turēšanas kārtības likuma 3.panta devītajā daļā, kā arī Apcietinājumā turēšanas kārtības likuma 6.panta septītajā daļā, kuri ietver deleģējumu Ministru kabinetam noteikt iegūstamos fotoattēlus un tiem izvirzītās obligātās tehniskās prasības, kā arī Integrētajā iekšlietu informācijas sistēmā iekļaujamo ziņu apjomu, iekļaušanas un dzēšanas kārtību, glabāšanas termiņus un institūcijas, kurām piešķirama piekļuve minētajā informācijas sistēmā iekļautajām ziņām.  Reģistrs ir valsts informācijas sistēma, kas veidota ar mērķi veicināt personu identitātes noskaidrošanu noziedzīgu nodarījumu apkarošanai, atklāšanai un novēršanai. Ziņas reģistram, galvenokārt, sniedz un izmanto Valsts policija, Drošības policija, Ieslodzījuma vietas un citas tiesībsargājošās iestādes normatīvajos aktos noteikto funkciju realizēšanai. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projekts (turpmāk - projekts) paredz noteikt iegūstamos fotoattēlus un tiem izvirzītās obligātās tehniskās prasības, kā arī Integrētajā iekšlietu informācijas sistēmā iekļaujamo ziņu apjomu par aizturētām, apcietinātām un personām, kuras notiesātas ar brīvības atņemšanu, iekļaušanas un dzēšanas kārtību, glabāšanas termiņu un institūcijas, kurām piešķirama piekļuve informācijas sistēmā iekļautajām ziņām.  Lai nodrošinātu informācijas sistēmā iekļauto datu aktualizāciju, informācijas glabāšanas termiņu ievērošanu un novērstu dubulto datu ievadi, ziņas par personas datu maiņu, pieņemtajiem procesuālajiem lēmumiem attiecībā uz aizturētajām, apcietinātajām un ar brīvības atņemšanu notiesātajām personām, kā arī par noziedzīgā nodarījuma izdarīšanas veidu, izmantotajiem rīkiem un līdzekļiem sistēmā tiks iekļautas no Iedzīvotāju reģistra, Sodu reģistra un Kriminālprocesa informācijas sistēmas.  Ņemot vērā to, ka sistēmā tiks iekļauti dati par ārvalstniekiem t.sk. bēgļiem, personām, kurām piešķirts alternatīvais statuss, kā arī par bezvalstniekiem, personu identifikācijai papildus informācijas sistēmā tiks iekļauts tēva vārds, kā arī cita informācija, kas dod iespēju identificēt personu.  Tēva vārds nepieciešamas arī to Latvijas valsts piederīgo personu identifikācijai, kuras nav uzskaitītas Iedzīvotāju reģistrā un kurām nav piešķirts personas kods. Galvenokārt tās ir tās personas, kuras izcieš sodu brīvības atņemšanas iestādēs un kuras soda izciešanas laikā ir atteikušās no attiecīgu dokumentu kārtošanas, kā arī pēc soda izciešanas nav griezušās Pilsonības un Migrācijas lietu pārvaldē dokumentu noformēšanai.  Reģistrā tiks iekļautas dokumentāri apstiprinātas ziņas, izņemot 5.11.apakšpunktā norādītās ziņas, jo personas kriminālistiskais raksturojums ir attiecīga datu sniedzēja subjektīvs vērtējums noteiktā laika posmā atkarībā no kriminālprocesa materiālos pieejamās informācijas un novērojumiem.  Informācijas glabāšanas termiņi ir noteikti:  -vadoties no Krimināllikumā un Kriminālprocesa likumā noteiktajiem gadījumiem, kad pret personu kriminālprocess tiek izbeigts uz nereabilitējošu apstākļu pamata (Kriminālprocesa likuma 380.pants), personai nav piespriests kriminālsods (Kriminālprocesa likuma 521.pants), persona atbrīvota no kriminālsoda vai kriminālsoda izciešanas (Krimināllikuma 59.pants), vai personai noteiktais sods ir izpildīts vai iestājies notiesājošā sprieduma izpildīšanas noilgums;  -atbilstoši personas datu apstrādes mērķa sasniegšanai. Reģistra mērķis ir veicināt personu identitātes noskaidrošanu noziedzīgu nodarījumu apkarošanai, atklāšanai un novēršanai. Noziedzīga nodarījuma recidīvs pēc soda izciešanas un atbrīvošanās no brīvības atņemšanas iestādēm var sasniegt arī 30 gadus (raksturīgi tiem noziedzīgajiem nodarījumiem, kas tiek izdarīti ilgstoši, latenti, ģimenēs, un kura atklāšana ir laikietilpīgs process, piem. seksuālie noziedzīgie nodarījumi, noziedzīgie nodarījumi, saistīti ar narkotisko vielu lietošanu, glabāšanu, realizāciju, organizētā noziedzība. Atbilstoši Eiropas Padomes Ziņojums par Rekomendācijas Nr.R (87) 15, par personas datu izmantošanu policijas nozarē 33.punkts nosaka, ka maksimālais datu glabāšanas laiks ir pieļaujams no divdesmit līdz trīsdesmit gadiem. |
| 5. | Projekta izstrādē iesaistītās institūcijas | Iekšlietu ministrijas Informācijas centrs. |
| 6. | Iemesli, kādēļ netika nodrošināta sabiedrības līdzdalība | Projekta izstrāde ir piekritīga tiesību aizsardzības un pārējām reģistra veidošanā un izmantošanā iesaistītajām institūcijām. |
| 7. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Projekts nosaka tiesisko regulējumu attiecībā uz:   * Aizturētām perosonām; * Apcietinātām personām; * Ar brīvības atņemšanu notiesātām personām.   Pēc Sodu reģistra datiem 2011.gadā ir 7107 aizturētās personas, 3393 apcietinātās personas un 5164 ar brīvības atņemšanu notiesātās personas. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Integrētajā iekšlietu informācijas sistēmā iekļauj ziņas par apcietinātajām, aizturētajām un personām, kuras notiesātas ar brīvības atņemšanu. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Noteikumu projekts paredz noteikt kārtību, kādā iekļauj un dzēš ziņas, reģistrā iekļaujamo ziņu apjomu, glabāšanas termiņus un institūcijas, kurām piešķirama piekļuve reģisrā iekļautajām ziņām.  Projekts līdzšinējo procedūru nemaina.  Reģistrā tiks uzkrātas ziņas par:   * Aizturētām perosonām; * Apcietinātām personām; * Ar brīvības atņemšanu notiesātām personām.   Pēc Sodu reģistra datiem, 2011.gadā ir 7107 aizturētās personas, 3393 apcietinātās personas un 5164 ar brīvības atņemšanu notiesātās personas.  Datus reģistram sniedz Valsts policija, Drošības policija un Ieslodzījuma vietas tiešsaites režīmā.  Ziņas no reģistra aktuālās un arhīva datubāzes var saņemt pirmstiesas izmeklēšanas iestādes, operatīvās darbības subjekti, valsts drošības iestādes, prokuratūras iestādes šo iestāžu (amatpersonu) darbību regulējošos normatīvajos aktos noteikto funkciju veikšanai:   * tiešsaistes režīmā; * pēc rakstiska pieprasījuma.   Netiks veidotas jaunas informācijas sistēmas.  Netiks izmantota elektronisko pakalpojumu koplietošanas platforma [www.latvija.lv](http://www.latvija.lv), ziņas no reģistra ir paredzēts personu identitātes noskaidrošanai noziedzīgu nodarījumu apkarošanai un novēršanai.  Sakarā ar to, ka informācijas sistēmā iekļautā informācija ir subjektīva (personas ārienes pazīmju apraksts ir atkarīgs no amatpersonas (personas, kura sastādīs aprakstu) zināšanām un personīgās izpratnes), tā paredzēta tikai dienesta lietošanai.  Reģistra pārzinis un turētājs ir Iekšlietu ministrijas Informācijas centrs. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija. | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2012** | | Turpmākie trīs gadi (tūkst. latu) | | |
| **2013** | **2014** | **2015** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 22,0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 22,0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 22,0 | 0 | 0 | 47,7 | 0 |
| 2.1. valsts pamatbudžets | 22,0 | 0 | 0 | 47,7 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | -47,7 | 0 |
| 3.1. valsts pamatbudžets | 0 | 0 | 0 | -47,7 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | -47,7 | 0 |
| 5.1. valsts pamatbudžets | 0 | 0 | -47,7 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |  | | | | |
| 6.2. detalizēts izdevumu aprēķins | Iekšlietu ministrija (Iekšlietu ministrijas Informācijas centrs, budžeta apakšprogramma 02.03.00 „Vienotās sakaru un informācijas sistēmu uzturēšana un vadība”)  2014.gadā izdevumi kopā Ls 47 732  t.sk Uzturēšanas izdevumi Ls 18 170  t.sk Kārtējie izdevumi Ls 18 170  t.sk. IKK 2000 – Preces un pakalpojumi Ls 18 170,    t.sk. Kapitālie izdevumi Ls 29 562  t.sk. IKK 5000 – Pamatkapitāla veidošana Ls 29 562  tajā skaitā:   1. Izdevumi fotoattēlu veidošanas vietu aprīkojuma iegādei Ls 47 732   tajā skaitā :   * atmiņas kartes: Ls 20 x 46 gab. = Ls 920 (IKK 2311); * statīvi gaismām: Ls 30 x 92 gab. = Ls 2 760 (IKK 2312); * statīvi fotoaparātam: Ls 145 x 46 gab. = Ls 6 670 (IKK 2312); * gaismas: Ls 55 x 92 gab. = Ls 5 060 (IKK 2312); * foni: Ls 60 x 46 gab. = Ls 2 760 (IKK 2312); * specializēts metāla krēsls: Ls 450 x 46 = Ls 20 700 (IKK 5232); * profesionālās fotokameras: Ls 633 x 14 = Ls 8 862 (IKK 5238).   32 komplekti paredzēti Iekšlietu ministrijas Valsts policijas struktūrvienībām un 14 Tieslietu ministrijas Ieslodzījuma vietu pārvaldes struktūrvienībām. | | | | |
| 7. Cita informācija | Saskaņā ar likumu „Par valsts budžetu 2012.gadam” Iekšlietu ministrijas budžeta apakšprogrammā 70.11.00 „Solidaritātes un migrācijas plūsmu pārvaldīšanas pamatprogrammas Ārējo robežu fonda projektu un pasākumu īstenošana (2007-2013)” projektu un pasākumu īstenošana (2007-2013)” projekta „Nacionālās Biometrijas datu apstrādes sistēmas integrācija ar Šengenas informācijas sistēmu II (SIS II) un Latvijas Republikas Iekšlietu ministrijas integrēto informācijas sistēmu” 2012.gadā tiek plānoti izdevumi Ls 22 073 apmērā fotokameru iestādēm (t.sk Valsts policijai), kuras nodrošinās nepieciešamo datu sniegšanu Biometrijas informācijas sistēmai.  Lai nodrošinātu datu sniegšanu Personu kriminālistiskā raksturojuma un fotoattēlu reģistram, Valsts policija izmantos Biometrijas sistēmas vajadzībām iegādātās fotokameras. Fotokameru iegāde nepieciešama Tieslietu ministrijas Ieslodzījuma vietu pārvaldes struktūrvienībām, kas Biometrijas sistēmas veidošanā nepiedalās.  Lai nodrošinātu aizturēto, apcietināto, notiesāto personu tetovējumu, īpašo pazīmju, fotoattēlu u.c. kriminālistiskā apraksta sastāvdaļu veidošanu, Valsts policijā un Ieslodzījuma vietu pārvaldes struktūrvienībās nepieciešams izveidot attiecīgas darba vietas ar nepieciešamo tehnisko nodrošinājumu - specializētajiem metāla krēsliem, foniem, gaismām, statīviem un atmiņu kartēm. Tehniskā nodrošinājuma iegāde Biometrijas sistēmas vajadzībām iepriekš minētajos projektos netika paredzēta.  Iegādi veiks Iekšlietu ministrijas Informācijas centrs, lai nodrošinātu tehnikas iegādi ar vienādu specifikāciju, kas ir nepieciešams Personu kriminālistiskā raksturojuma un fotoattēlu reģistra noteikumu projekta 1.pielikumā paredzēto obligāto tehnisko prasību iegūstamajiem fotoattēliem, nodrošināšanai, kā arī atsevišķu datu nodošanai no Personu kriminālistiskā raksturojuma un fotoattēlu reģistra uz Biometrijas informācijas sistēmu.  Tieslietu ministrijas Ieslodzījuma vietu pārvaldes struktūrvienībām iegādāta tehnika tiks nodotas lietošanā noslēdzot patapinājuma līgumu. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Iekšlietu ministrijas Informācijas centrs sadarbībā ar :   * Valsts policiju; * Ieslodzījuma vietām; * Pilsonības un migrācijas lietu pārvaldi. |
| 2. | Projekta izpildes ietekme uz pārvaldes funkcijām | Tiks paaugstināta iesaistīto iestāžu funkciju veikšanas efektivitāte, atvieglota un paātrināta iesaistīto iestāžu savstarpējā informācijas apmaiņa, nodrošināta iesaistīto iestāžu sadarbība un novērsta iesaistīto iestāžu funkciju un darbību dublēšanās.. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide. | Jauna institūcija netiks izveidota. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija. | Esošās institūcijas netiks likvidētas. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija. | Institūciju reorganizācija nenotiks. |
| 7. | Cita informācija. | Nav |

Anotācijas IV, V un VI sadaļa – projekts šo jomu neskar.

Iekšlietu ministrs R.Kozlovskis

Vīza*:* valsts sekretāre I.Pētersone - Godmane

26.07.07.2012. 13:29

1888

Iekšlietu ministrijas Informācijas centra

Noziedzīgo nodarījumu uzskaites nodaļas

priekšniece

S.Klementjeva

67208509,

Sarmite.Klementjeva@ic.iem.gov.lv